-Հունվարի 1-ից կիրառվող օրենքի պահանջով գործատուները հարկադրված գանձում են կուտակային բաղադրիչը, թեև մինչ ՍԴ-ի վերջնական որոշում կայացնելը կարելի է հարկային մարմիններին ուղարկվող անձնավորված էլեկտրոնային հաշվետվության մեջ կատարել որոշ փոփոխություններ: Արհմիությունները, ինչպես ողջ աշխարհում է, գործատուների վրա ազդելու լծակներ չունեն: ՍԴ որոշումը հստակ սահմանում է, որ վճարում չկատարելը չի առաջացնում որևէ բացասական հետևանք թե՛ գործատուի, թե՛ աշխատողի համար: Նման պայմաններում մենք շատ ենք կարևորում, որ գործատուները վճարման հարցը քննարկեն և համաձայնության գան իրենց աշխատողների հետ: Կուզենայի, որ մարդիկ վստահ լինեն` մենք կանգնած ենք աշխատող մարդու կողքին։